Title: Encàrrec de la feina
Course: Tecnologia 1r ESO 1r T

QUI VOL SER TECNÒLEG?

1. PRESENTEM EL PROBLEMA

(Font: pxfuelcom url: https://www.pxfuel.com/es/free-photo-jylbx)

Sabries dur a terme el procés tecnològic per resoldre algun dels problemes quotidians que ens anem trobant en el nostre dia a dia?

2. CENTREM-NOS EN EL PROBLEMA

Ara és el moment de construir nosaltres mateixos la tecnologia, però per a fer-ho és necessari seguir el procés tecnològic que hem après anteriorment i deixar-ho tot plasmat dins la memòria del projecte.

Primer de tot ens cal trobar un problema o una necessitat de la nostra vida quotidiana que vulguem resoldre. Per això és necessari que observis bé el teu dia a dia i detectis allò que t'agradaria millorar. Aquí et proposo alguns exemples:

- Clauers per a poder identificar ràpidament les claus de casa, escola, taquilla del gimnàs, etc.
- Un suport per a poder llegir millor un llibre al llit
- Una caseta per als ocells que volen pel meu jardí

És el moment de buscar problemes.

Tasca 1 – Detecció de la necessitat

Apliquem les característiques de la tecnologia a les nostres feines diàries. Definició de la tecnologia

- Observar el dia a dia i detectar un problema
- Extreure informació de la web
- Fes un llistat de possibles solucions
- Omplir el qüestionari sobre la detecció del problema

3. PASSEM A L'ACCIÓ

És el moment de convertir-te un tecnòleg i començar a seguir el procés tecnològic. Recorda que tot el procés ha de quedar plasmat a la memòria del projecte tecnològic que pots anar omplint durant tot el procés.

Informacions sobre la memòria d'un projecte

Tasca 2 – Memòria tècnica del projecte

Hauràs d'anar escrivint aquesta memòria mentre vas fent el projecte tecnològic. Recorda a:

- Incloure totes les parts que ha de tenir la memòria
- Anar fent fotografies del procés tecnològic que vas seguint en construir el teu objecte

4. AVALUACIÓ DEL PROJECTE

S'avaluaran les tasques de què és la tecnologia (autocorrectives), les fitxes dels invents (mitjançant rúbrica), la participació en el fòrum (mitjançant rúbrica), i l'assaig d'aprofundiment (autocorrectiva).