Title: El procés tecnològic
Course: Tecnologia 1r ESO 1r T > Section: Tema 2

Wikipedia del procés tecnològic

Des de la prehistòria, l'ésser humà ha utilitzat la seva intel·ligència per a trobar solucions als diferents problemes que s'han anat presentant, de manera que pogués satisfer les seves necessitats. Així doncs, la història de la humanitat està associada a la tecnologia o, dit d'una altra manera, la tecnologia és tan antiga com l'ésser humà.

Antigament, algunes necessitats bàsiques com l'alimentació, la vestimenta o l'habitatge es cobrien aprofitant els mitjans que la naturalesa brindava, de manera que els humans caçaven i pescaven utilitzant pals, pedres, cordes, etc. i habitaven coves per refugiar-se del fred.

Però al llarg del temps, les persones han anat aprenent a fabricar noves eines i màquines per a treballar la terra, elaborar nous teixits o construir habitatges.

Actualment, també atenem a altres necessitats com viatjar, disposar de mitjans d'informació i comunicació, gaudir del temps lliure, etc. i tot això ens fa la vida més còmoda i agradable

Així, la tecnologia permet satisfer les necessitats humanes. Però per aplicar la tecnologia no s'actua de forma improvisada, sinó que es procedeix de manera meditada i ordenada, és a dir, seguint un determinat mètode de treball. El mètode de treball que cal seguir per a resoldre problemes tècnics rep el nom de procés tecnològic.

Com comenten a la Wikipedia: "El procés tecnològic és el mètode base que valida els resultats d’un procés de creació d’un objecte tecnològic. Aquest procés comprèn un conjunt d’etapes seqüencials amb retroalimentacions que seguides sistemàticament faciliten l’obtenció de resultats i la seva adequació als requeriments inicials"

Wikipedia del procés tecnològic

Fases del procés tecnològic

Les fases del procés tecnològic són:

FASE 1. Detecció i anàlisis del problema:
En aquesta fase és necessari identificar quin és el problema o necessitat que volem solucionar o satisfer durant el procés tecnològic.

FASE 2. Recerca d'informació:
En aquesta fase és molt important buscar informació tant als llibres com a Internet i sobretot a les persones afectades per tal d'estar ben informats sobre què i com es pot solucionar el problema

FASE 3. Generació i selecció d'idees:
En aquesta fase és molt important realitzar una bona pluja d'idees per tal de poder tenir moltes opcions a l'hora de resoldre el problema.

FASE 4. Fase d'execució:
En aquesta fase procedirem a construir la idea escollida i per tant a realitzar el que s'anomena prototip.

FASE 5. Fase d'avaluació:
En aquesta fase amb el prototip acabat s'ha de testejar per tal de veure si soluciona satisfactòriament el problema inicial. És important avaluar tots els aspectes com el disseny, l'impacte ambiental, el funcionament, etc. És molt important que d'aquesta fase en sorgeixi les millores que cal realitzar al nostre objecte.

FASE 6. Fase de millora:
Després d'haver avaluat el nostre prototip és necessari aplicar-li totes les millores que creiem que són necessàries perquè resolgui més adequadament el problema inicial.

FASE 7. Fase de validació:
Un cop s'han avaluat i fet les millores necessàries es passa a la fase de validació i per tant de considerar que l'objecte està complet i que resol de la millor manera possible el problema inicial.

Bases del procés tecnològic

Sempre cal seguir un ordre i una lògica per tal de poder satisfer les nostres necessitats o solucionar els problemes que ens anem trobant.

\( NECESSITAT \Rightarrow PROCÉS \thinspace \thinspace \thinspace TECNOLÒGIC \Rightarrow SOLUCIÓ \)

En el moment en què es planteja un problema ha començat el procés tecnològic, ja que l'objectiu és trobar solucions. A partir de les necessitats s'inicia un procés, que es duu a terme en diferents fases relacionades entre elles.

El procés tecnològic és el mètode de treball utilitzat per la tecnologia i consisteix en la seqüència ordenada de passos que s'han de seguir per satisfer una necessitat o resoldre un problema.

(font: pexels.com url: https://www.pexels.com/ca-es/foto/aprenent-aprenentatge-aprenentatge-automatic-art-355948/)

Les necessitats humanes

Perquè la tecnologia pugui satisfer les necessitats humanes, és fonamental identificar-les i formular-les de forma adequada.

Hi ha una primera divisió de les necessitats humanes que les classificaria en dos tipus:

- Necessitats bàsiques o primàries: són les que s'han de satisfer per la supervivència humana
- Necessitats secundàries: són aquelles que s'han de satisfer per augmentar el benestar humà (aquestes necessitats varien segons les èpoques i les societats).

Però si anem més enllà, el psicòleg Maslow va crear el que s'anomena Piràmide de Maslow en la que es crea una jerarquia de les necessitats, i defensa que així que les persones satisfent les necessitats més bàsiques (part inferior de la piràmide), aquestes van desenvolupant necessitats i desitjos més elevats (part superior de la piràmide). En aquesta fotografia podeu veure com s'estructuren les necessitats:

(font: https://ca.wikipedia.org/wiki/Pir%C3%A0mide_de_Maslow#/media/Fitxer:Maslow-pyramid_ca.svg autor: Jmarchn)